Na temelju članka 24. stavka 1. Zakona o sustavu civilne zaštite („Narodne novine“ broj 82/15, 118/18, 31/20. i 20/21), članka 5. Pravilnik o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite („Narodne novine“ broj 126/19. i 17/20) i članka 53. Statuta Općine Gornja Rijeka („Službeni glasnik Koprivničko-križevačke županije“ broj 1/18, 5/20. i 3/21), općinski načelnik Općine Gornja Rijeka 2. srpnja 2021. donio je

**ODLUKU**

**o osnivanju Stožera civilne zaštite Općine Gornja Rijeka**

**Članak 1.**

Odlukom o osnivanju Stožera civilne zaštite Općine Gornja Rijeka (u daljnjem tekstu: Odluka) osniva se Stožer civilne zaštite Općine Gornja Rijeka (u daljnjem tekstu: Stožer civilne zaštite) te se utvrđuju zadaće, pozivanje i aktiviranje Stožera civilne zaštite.

**Članak 2.**

Za NačelnikaStožera civilne zaštite imenuje se Stjepan Borjan.

**Članak 3**

Zamjenikom NačelnikaStožera civilne zaštite imenuje se Vesna Nemčić.

**Članak 4.**

 Za članove/ice Stožera civilne zaštite imenuju se:

1. Ivan Kramarić, predstavnik Službe civilne zaštite Koprivnica,
2. Nikola Hasan, pomoćnik načelnika kriminalističke policije Policijske postaje Križevci,
3. Marija Krajina dr.med., ravnateljica Doma zdravlja Koprivničko-križevačke županije,
4. Ivica Srbljinović, zapovjednik Vatrogasne zajednice Općine Gornja Rijeka,
5. Milenko Jelača, član društva Crvenog križa Općine Gornja Rijeka,
6. Dean Zemun, predstavnik Hrvatske gorske službe spašavanja - Stanica Koprivnica.

**Članak 5.**

Stožer civilne zaštite je tijelo (stručno, operativno i koordinativno) koje usklađuje djelovanje operativnih snaga sustava civilne zaštite u pripremnoj fazi prije nastanka posljedica izvanrednog događaja i tijekom provođenja mjera i aktivnosti civilne zaštite u velikim nesrećama i katastrofama.

**Članak 6.**

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, za svaku veliku nesreću i katastrofu priprema detaljne i specifične radne operativne postupke od značaja za koordiniranje djelovanja operativnih snaga sustava civilne zaštite, upravlja reagiranjem sustava civilne zaštite, obavlja poslove informiranja javnosti i predlažu donošenje odluke o prestanku provođenja mjera i aktivnosti sustava civilne zaštite u velikoj nesreći i katastrofi.

**Članak 7.**

Pozivanje i aktiviranje Stožera civilne zaštite nalaže Načelnik Stožera civilne zaštite, odnosno osoba koju Načelnik Stožera civilne zaštite ovlasti. Članovi Stožera civilne zaštite pozivaju se, u pravilu, putem nadležnog Područnog ureda za zaštitu i spašavanje Koprivnica ili na način utvrđen Planom pozivanja Stožera civilne zaštite.

**Članak 8.**

Način rada Stožera civilne zaštite uređuje se poslovnikom kojeg donosi općinski načelnik.

**Članak 9.**

Sredstva za rad Stožera civilne zaštite osiguravaju se u Proračunu Općine Gornja Rijeka.

Administrativno-tehničke poslove za Stožer civilne zaštite obavlja Jedinstveni upravni odjel Općine Gornja Rijeka.

**Članak 10.**

Stupanjem na snagu ove Odluke prestaje važiti Odluka o osnivanju Stožera civilne zaštite Općine Gornja Rijeka („Službeni glasnik Koprivničko-križevačke županije“ broj 13/17) i Odluka o izmjeni i dopuni Odluke o osnivanju Stožera civilne zaštite Općine Gornja Rijeka, KLASA: 810-03/17-01/04, URBROJ: 2137/25-17-15 od 20. studenoga 2017. godine.

**Članak 11.**

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

KLASA: 810-03/21-01/04

URBROJ: 2137/25-21-8

Gornja Rijeka, 2. srpnja 2021.

**OPĆINSKI NAČELNIK:**

 **Darko Fištrović**